Пусан

Пүсань [Пүсаань] () буюу Пусан хот бол  Өмнөд Солонгосын улсын доор шууд захирагдах, 767 км² нутаг дэвсгэрийг харьяалсан өргөн хот юм. Солонгосын хойгийн дорно өмнөд үзүүрт оршдог.

2023 оны байдлаар 3 471 949 сая хүн амтай Пүсань улсдаа Сөүлийн дараах хоёрдугаар том хот нь юм. Хаяа залгаа Кимхэ, Янсан гэх мэтийн хотыг хамруулан тооцсон Пүсань хотын бөөгнөрөлд 4.4 сая хүн оршин сууж байгаа.

Пүсань дэлхийд тэргүүлэх далайн боомт бөгөөд тус улсын далайн нийслэл гэгддэг, санхүүгийн төв газар болсон.

Пүсаньд 2002 оны Азийн наадам явагдаж байлаа. 

Хотод орчин үеийн өндөр барилгууд байдаг - "Centum Leaders Mark" хэмээх тэнгэр баганадсан барилга, тус улсын хамгийн өндөр оффис болох Пусаны олон улсын санхүүгийн төв зэрэг юм. 

Пусан хотод Монгол Улсын Консулын газар үйл ажиллагаа явуулж байна.  

Албан ёсны хаяг: Consulate of Mongolia in Busan 11,  Haeun-daero 774beon-gil, Haeundae-gu, Busan, 48104, Republic of Korea 

Утас: 051 (465) 9996, Факс: 051 (465) 9997

Цахим шуудан: busan@mfa.gov.mn

Цахим хуудас: www.busan.consul.mnFacebook: Consulate-of-Mongolia-in-Busan/

Шуурхай утас: +82 010 4966 7103

Нэр
Энэ хотын нэрийг солонгос хэл бичгийг үндэслэж Пүсань, орос бичгийг үндэслэж Пусан, англи хэрээл "Busan" гэж бичнэ. Солонгосоос монголчлох дүрэм тусгайлан батлагдаагүйгээс Пүсан, Бусан, Бүсан, Бүсань гээд бүгд 6 янзаар бичиж салаалжээ.

 Газар зүй 
Солонгосын хойг, Солонгос, Өмнөд Солонгос гэх гурван янз газар орны хамгийн дорно-өмнөд, Японтой ойрхон Солонгосын хоолойн эрэг ирмэг өнцөг буланд Пүсань байрладаг. Сөүлээс 314 км зайтай.

Дундуураа уул толгодтой ч гэсэн үндсэндээ хоёр голын (Нагдун, Сүён) адгийн нам доор газарт энэ хот цогцолжээ. 

Агаарын температур VII сарын өдөр дунджаар +24.1°C дулаан, I сарын өдөр дунджаар +3.2°C сэрүүн байдаг.

Засаг захиргааны хуваарь
Пүсан дотроо 15 дүүрэг (гү), 1 хошуунд (гүнь) хуваагддаг. 

 Газрын зураг # Нутгийн нэр солонгос латин Хүн ам (2010)350px— дүүрэг — (구) 1Хэүньдэ해운대구Haeundae429,4772Пүсаньжинь부산진구Busanjin398,1743Саха사하구Saha362,6974Пүг북구Buk313,5535Нам남구Nam301,9046Туннэ동래구Dongnae283,6368Сасан사상구Sasang261,6739Кымжон금정구Geumjeong257,66210Ёньжэ연제구Yeonje213,45311Сүён수영구Suyeong179,20812Ёнду영도구Yeongdo148,43113Со서구Seo127,06814Тун동구Dong102,85915Гансо강서구Gangseo66,2698Чон중구Jung50,555— хошуу — (군) 11Кижан기장군Gijang103,762

 Эдийн засаг 
Пүсаний боомт ачаа эргэлтийн хэмжээгээр дэлхийд тавд ордог.Empty Containers Clog Busan Port as Trade Slumps, bloomberg.com– March 3, 2009 02:12 EST 1978 оноос эхэлсэн гурван боомт жилдээ 13 сая чингэлэг ачиж буулгаж байна.

Рено Самсон Моторс компани, Ханьжиний хүнд үйлдвэр, Пүсань банк, Пүсань иргэний агаарын тээврийн компани, Солонгосын хөрөнгийн биржийн төв байр Пүсаньд байрладаг. 

Пүсаньд Сомёнь мэтийн бизнес төвлөрсөн хоёр дүүрэг, дэлгүүр хоршооны дөрвөн дүүрэг болон Чагалчи хэмээх загасны зах бий.

 Их, дээд сургууль 
 Пүсаний улсын их сургууль
 Пүгюнгийн улсын их сургууль
 Тунсо их сургууль
 Тунъа их сургууль
 Солонгосын тэнгисийн их сургууль

 Цахим холбоос 

 Албан ёсны цахим хуудас

 Зүүлт, тайлбар 


Ангилал:Өмнөд Солонгосын суурин
Ангилал:Далайн боомттой суурин
Ангилал:Саятан хот
Ангилал:Өмнөд Солонгосын засаг захиргааны хуваарь
Ангилал:Их-, дээд сургуультай хот